Feliratkozás a Járvány hírlevélre Minden hétköznap elküldjük, amit a járványról tudni érdemes. Iratkozz fel, és vigyázzunk egymásra!

Hiába hazudják a világ legélhetőbb városának, mi magyarok jól tudjuk, hogy Budapest jobb hely, mint Bécs, és legkésőbb Lázár János horrorvideója óta azzal is tisztában vagyunk, hogy arrafelé a koszos, barna bőrű bűnözők rettegésben tartják azt a néhány megmaradt fehér embert. Ezt annak idején Orbán Viktor is sietett megerősíteni, de a nemzetstratégiai fontosságú médiaközpont különböző részei, például a Ripost és a TV2 az elmúlt napokban is felhívták a figyelmet a bécsi terror- és muszlimveszélyre. A Soros-zsoldosokat összegyűjtő CEU odaköltözéséről nem is beszélve!

Fotó: TV2 Tények

Ehhez képest példátlan merészségről tett tanúbizonyságot Orbán Ráhel és Tiborcz István, akik

látszólag komolyabb katonai kíséret nélkül sétálgattak a miniszterelnöki unokával

a pokol egyik bűzös bugyrában, a híres bevásárló utcában, a Kärntner Strassén.

Olvasónk péntek koradélután örökítette meg, ahogy Tiborcz István vállán a vásárfiával, Orbán Ráhel pedig hátán egy 1500 dolláros (kb. 420 ezer forintos) Gucci-táskával kísérti a sorsot.